Genseishin Justirisers

Justiriser

Justriser merupakan tiga orang yang terpilih dan diberi "Justi Power" penuh misteri dari Noulan  yang agung yang pernah mengurungkan Kaiser Hades lama dahulu. Setiap Justiriser dibentuk berdasarkan satu legenda Cina. Setiap Justiriser dilengkapi dengan In-Loader yang menjadikan mereka menjana baju perisal yang menukarkan mereka menjadi Justiriser.

Riser Shirogane

Wira lagenda Planet Azure, atau sebenarnya, Earth. Jika Justi Power benar-benar merupakan kuasa batin Bumi, maka Riser Shirogane ialah manifestasi fizikal yang sejati bagi kuasa ini. Oleh itu, kuasanya disimpan dalam Justi Crystal, dan hanya melalui gabungan hati ketiga-tiga Justiriser, dan bacaan doa pembawa permata itu, bolehlah dia wujud. Kuasanya jauh melebihi kuasa seseorang Justiriser sehingga mampu menghapuskan seekor makhluk musuh yang banyak menyusahkan ketiga-tiga Justiriser, namun dia tidak sanggup melakukan serangan ganas, sebaliknya mendukung prinsip tiada keganasan terhadap musuhnya. "Justi Weapon"-nya boleh bertukar menjadi tiga senjata berlainan: pedang, blaster dan lance. Shouta/Riser Glen menjadi pengangkut kuasa ini, sungguhpun Riser Shirogane seolah-olah mempunyai kesedaran sendirinya. Ini mungkin sebab Shouta kelihatan lebih serius apabila memainkan peranan Riser Shirogane. Namun begitu, menyeru dan menyelenggara Riser Shirogane banyak memakan kuasa pembawa Justi Crystal, dan selalunya pembawa ini pengsan setelah berlakunya pertempuran yang melibatkan Riser Shirogane.

Penyokong

Mio Tendo (天堂澪)
Pewaris utama pusaka Tendo dan pembawa Permata Justi yang setiasa rapat kepada pasukan Justiriser. dia sering diiringi Reika, pembantu dan penjaga peribadinya. Apabila Shouta menjadi Riser Shirogane, kristal tersebut bukan sahaja menghabiskan kuasanya, tetapi juga menggugat nyawa Mio. Sungguhpun digambarkan sebagai watak "gadis dalam kesusuahan" (damsel in distress), dia dianggap sebagai mentor pasukan Justirisier. Sekiranya dalam pertempuran, dia boleh menjaga dirinya dengan baik kerana dia merupakan seorang pemanah yang tajam.
Reika Motomiya (本宮麗香)
"Penjaga peribadi" Mio yang berkepakaran dalam pertarungan tanpa senjata ini berkebolehan melawan konco-konco dan raksasa Hades apabila para Riser bertempur di tempat lain.

Penjahat

Doctor Zora
Saintis makhluk asing betina yang bersungguh-sungguh untuk membebaskan Kaiser Hades dari kurungannya. Rupa Zora seakan-akan rubah yang yang berpakaian baju perisai tembaga. Dia dibunuh oleh Nin Riser sejurus setelah membebaskan Kaiser Hades.
Kaiser Hades
Setelah dibebaskan oleh Zora, dia mengambil alih peranan ketua penjahat. Kaiser Hades mempunyai rupa yaitan dan bertarung dengan berlengkapkan pedang dan perisai. Untuk melawan Justiriser, dia mengerah sekumpulan elit pendekar bergelar Death-Commando yang diketuai General Bacchus yang digeruni. Hades dibunuh oleh Justi Kaiser apabila cuba melawan Riser dengan sendiri.
Majin Daruga
Abang kepada Hades yang hendak memusnahkan planet Bumi demi membalas dendam pembunuhan adiknya. Dia mengerah pasukan Rejandar, yang diketuai Commannder Adorocs yang megah untuk mengalih perhatian para Riser dari mengetahui kehadirannya. Setibanya di Bumi, dia menyerap kuasa sejati Demon Knight lalu bertukar menjadi Dark Demon Kurogane, lawan serupa Riser Shirogane. Dia dibunuh sewaktu melawan Giant Riser Shirogane yang membesar menjadi gergasi yang diseru oleh gabungan hati ketiga-tiga Justiriser.
Demon Knight
Shiro Jinno ialah salah seorang pahlawan terkuat yang berkhidmat untuk Kaiser Hades, dan juga satu-satunya konco Hades yang berupa manusia. Asalnya, Jinno menggunakan bentuk manusianya untuk menipu Justirisers bahawa dia mungkin seorang sekutu. Dalam kemunculan awalnya, dia mampu melawan ketiga-tiga Justiriser dengan sendirinya, namun semakin matang wira-wira ini menjadi, dia mula menaruhkan permusuhan terhadap Shouta/Riser Glen, setelah ditewaskan dalam pertempuran satu lawan satu. Adalah diketahui bahawa dia pernah menjadi pahlawan keadilan kerana rekabentuk permata ungu yang terletak pada pergelangan tangan kanannya berkaitan dengan Permata Justi biru milik Mio dan kuasanya amat serupa kepada kuasa para Riser. Permata pada pergelangan tangannya ialah batu Riser. Dia ialah satu-satunya makhluk planet Riser yang tinggal dan berkebolehan melawan Daruga. Dia dikenali sebagai Satria Lagenda dan adinda kepada ketua planet Riser. Lama-kelamaan dia mengkhianati Hades lalu menyertai Justiriser. Namun begitu, dia sering berjuang dengan sendirian sungguhpun kerap dirayu oleh Shota untuk menyertai pasukannya.